233 



De alkaliske Kilder indeholde klart, rent Vand, 

 der ofte afsætter Kiselsinter omkring Kilden, og deres Om- 

 givelser udmærke sig ved deres frodige Vegetation. De kaldes 

 paa islandsk (if. Thoroddsen, 18, p. 60) „hver" (pi. hverir eller 

 hverar), naar deres Temperatur er omtrent ved Kogepunktet, 

 „laug" (pl. laugar) , naar Temperaturen er betydelig lavere, 

 saaledes at man kan bade i dem. 



Den anden Kategori, Svovlkilderne (islandsk „brenni- 

 st einshver") og de nærbeslægtede Dynd pøle, udmærke sig 

 ved deres store Svovlrigdom. De afsætte alle mere eller 

 mindre Svovl, og Dampene have en ubehagelig Svovlbrinte- 

 lugt. Deres Omgivelser ere oftest temmelig nøgne og bare, 

 og Jordbunden er ved Kildens Indvirken bleven omdannet 

 til lysgullige eller rødlige, svovlholdige Lermasser. Det 

 kogende og boblende Vand indeholder en Mængde findelt 

 Svovl, saaledes at det har Udseende som en graa, tynd- 

 flydende Vælling. Disse Solfataraer findes især i de Egne, 

 hvor den vulkanske Virksomhed ogsaa i Nutiden er stærk, 

 saaledes igjennem hele Reykjanes-Halvøen , hvor der ingen 

 alkaliske Kilder er, og i Nordøst-Island omkring Myvatn og 

 Odäöahraun samt flere Steder; medens de alkaliske Kilder 

 ofte findes, hvor der ingen anden vulkansk Virksomhed er 

 nu, f. Ex. i Reyholtsdalen ved Faxebugten etc. 



Af alkaliske Kilder har jeg haft Lejlighed til at ander- 

 søge Laugarnar ved Reykjavik flere Gange og af Solfataraer 

 et stort Komplex ved Reykjanes' yderste Pynt og de be- 

 kjendte Svovlkilder ved Krisuvik paa Reykjanes-Halvøen 

 omtrent lige Syd for Reykjavik. 



Laugarnar ligge et Par Kilometer fra Reykjavik et 

 Stykke inde paa en lille Halvø, Laugarnes, som har Navn 

 efter Kilderne. Der findes her flere Huller paa Siderne af 

 en lille Bæk og ud af disse bobler og strømmer der varmt 

 Vand (c. 80°— 85°), som blandes med Bækkens kolde Vand; 

 dette blandede Vand benyttes af Reykjavik's Beboere til 

 Vask. De øvre Kildehuller („Hver") findes paa højre (nord- 



